Indholdsplan 2020-2021

Nørre Nissum Efterskole.

1 Værdigrundlag, pædagogisk udgangspunkt, herunder pædagogisk praksis og indsatsområder.

1.00 Nr. Nissum Efterskoles formål

1.01 Historie

1.02 Menneskesyn/ pæd. udgangspunkt / Kristendom

1.03    Selvevalueringsområder

1.04 Pædagogisk udvikling

2 Kostskolelivet

2.00 Lektie-stilletime

2.01 Morgen-gåtur

2.02 Døgnrytme

2.03 Kontaktpersoner

2.04 Værelset

2.05 Måltider – kostpolitik

2.06 Uge- og køkkenvagter

2.07 Skoleråd

2.08 Andagter

2.09 Kirken

2.10 Ungdomsgudstjenester

2.12 Baglandskontakt

2.13 Skolevejledning

2.14 Erhvervspraktik

2.15 Uddannelsesaften

2.16 Forældresamtaler/ forældresamarbejde

2.17    Weekender

2.18 Søskendeweekend

2.19 Venneweekend

3 Andet som skolen finder væsentlig til belysning af kvaliteten af skolens undervisning.

3.0 0 Elevstævne

3.01 Efterskolernes dag

3.02 Udenlandsrejser

3.03 Juleweekend

3.04 Temauge/musical

3.05 Café-aftner

3.06 Teaterture / kulturoplevelser

3.07 Gæster I huset

3.08 Gymnastikopvisning-

3.09 Idrætsdag for 4. klasser

3.10 Arrangementer ved skoleråd

3.11 Bedsteforældredag.

4 Skolens aktuelle uddannelser, uddannelsernes mål, fagudbud og læseplaner mv.

4.00    Introdage

4.01 Efterskolernes Dag – aften.

4.02 Brobygning

4.03 Praktik fra seminariet

 Teaching-Lab.

4.04 Projekt- selvvalgt

 +OSO opgaven

4.05 Studietur 9. klasse.

4.06 Vinterlejrskole Norge

4.07 Terminsprøver

4.08 Prøver

4.09 Hovedrengøring

4.10 Afslutnings-ugen

Undervisning u/ prøver

4.11 Idræt

4.12 Sang

4.13 Nyheder

4.14 Måltider/sundhed

4.15 Bærbar på skolen og I undervisning

4.16 Projektmager

Undervisning m/prøver

4..17 Dansk

4.18 Engelsk

4.19 Tysk.

4.20 Kristendomskundskab

4.21 Historie

4.22 Samfundsfag

4.23 Matematik

4.24 Geografi

4.25 Biologi

4.26 Fysik/kemi – valgfag

Valgfag

4.27 Global Teenager /international linje

4.28 Hjemkundskab

4.29 KREA

4.30 Raku

4.32 Videoredigering

4.33 Guitar begynder

4.34 Guitar fortsætter

4.35 Musikværksted

4.36 Rytmisk kor

4,37 Sang

4.38 Motor/metal-værksted

4.39 Praktisk arbejde

4.40 Friluftsliv-klatring

4.41 Badminton + badminton

4.42 Fodbold +fodbold

4.43 Håndbold + håndbold

4.44 Rytmisk gymnastik

4.45 Spring

4.46 Boldspil I vand+

 Undervandsrugby

4.47 Volleyball

4.48 Håndbold - LHN

4.49 Skivalgfag

4.50 Inklusion

4.51 AFTRYK (10.kl.)

5 Fritiden

5.00 Pauser

5.01 Fritimer

5.02 Eftermiddage

5.03 Aftner

5.04 Weekends

Indholdsplan 2018-2019.

§ 1 Hjemsted, formål og værdigrundlag

Stk. 1.

Nørre Nissum Efterskole er en uafhængig selvejende institution med hjemsted i

Nørre Nissum, Lemvig kommune.

Skolen bygger på et folkekirkeligt grundlag og samarbejder med kirkelige

børne- og ungdomsorganisationer blandt andet. KFUM og KFUK.

Skolen blev oprettet 1887 af sognepræsten A.D.L. Hansen som IM højskole. I

1935 begyndte det første efterskolehold, og siden 1980 har skolen

udelukkende virket som efterskole.

Stk. 2.

Formål:

Nørre Nissum Efterskoles grundlag er at drive og udvikle skole inden for

rammerne af de gældende regler om frie kostskoler.

Nørre Nissum efterskole vil udfordre, inspirere og støtte de unge i deres

dannelse med afsæt i kristendom og demokrati.

Præcisering af formål.

Kristendom:

Med afsæt i kristendommen ser vi livet og hinanden som en gave og et ansvar.

Vi tror på, at alle har værdi, og vi lægger vægt på omsorg, rummelighed og

overbærenhed i det daglige samspil med plads Il både tro og tvivl.

Vi bestræber os på gode og forpligtende relationer, så vi fremmer livsglæde og

selvværd.

Dette livssyn præger samværet i hverdagen, i morgen- og aftenandagter og i

refleksionen over tros- og livsspørgsmål, med respekt for den enkelte.

Vi tilbyder en skole med ansatte, der har kristendom som deres livsfortolkning

og derigennem møder de unge med omsorgsfuld opmærksomhed og

livsbekræftende betragtninger.

• Vi ønsker, at de unge i kristendommen kan finde et identitetsmæssigt

fundament for deres syn på sig selv og hinanden båret af kærlighed, selvværd,

livsmod og engagement.

• Vi forventer, at de unge respekterer skolens kristne fundament og åbent indgår

i samtalen herom.

Demokrati:

Vi vægter demokratisk dannelse igennem et forpligtende fællesskab, hvor vi

udfordrer og udvikler faglige og sociale kompetencer. Dette er fundamentet for

hverdagen gennem faglig fordybelse og en insisteren på dialogen, med respekt

for den enkelte.

• Vi tilbyder en demokratisk opbygget skole, med faglige, dygtige medarbejdere.

• Vi ønsker, at de unge dannes Il at være ansvarlige, deltagende

 samfundsborgere, lokalt og globalt.

• Vi forventer, at de unge udfolder deres evner, arbejder med deres faglige og

personlige udvikling, og udviser respekt for skolens demokratiske grundlag.

1.03 Selvevalueringsområder.

Hvert andet år evaluerer vi udvalgte punkter fra vores værdigrundlag.

1.04 Pædagogisk udvikling.

Udviklingsområder 20/21, struktureres i 4 arbejdsgrupper

1. Bæredygtighed

Arbejde videre med de Verdensmål, som vi har besluttet at arbejde med:

* Mål 3: Sundhed og trivsel
* Mål 7: Bæredygtig energi
* Mål 12: Ansvarligt forbrug
* Mål 13: Klimaindsats

Arbejdsgruppen udvikler og afprøver 3-4 eksperimenter med afsæt i verdensmålene, både i praksis og i undervisningen.

Både elever, medarbejdere - og gerne bestyrelsen, involveres i arbejdet med verdensmålene.

Arbejdsgrupper udarbejder en plan for, hvordan NNE kan arbejde med verdensmålene de næste 3 år.

1. Niveaudeling og inklusion

Arbejdsgruppen skal kigge på, hvordan vi kan udvikle både vores inklusionsarbejde og niveaudeling, med henblik flest muligt, for mest muligt ud af undervisningen. Hvordan kan vi tilbyde faglig undervisning til dem der har brug for støtte - og til dem der skal være klar til STX/HTX?

1. IT i undervisningen

Arbejdsgruppen (oplagt et fagteam) tager afsæt i de erfaringer MT + AB har fra skoleåret 19/20 med brug af One-note i undervisningen. Der skal både gøres konkrete erfaringer med brug af One-note og laves en plan for, hvordan alle kan arbejde med One-note i 21/22.

1. Dagsrytme

Arbejdsgruppen kigger på vores dagsrytme og kommer med forslag til, hvilke ændringer vi kan foretager, så vi får:

* Bedst mulig fælles rengøring
* Mest mulig søvn til eleverne
* Bedst mulig undervisning

Inspiration hentes fra andre efterskoler. Både medarbejdere og elever inddrages i arbejdet med ny dagsrytme for 21/22.

**Pædagogiske dage:**

14.9 Fælles opstart

7.12

1.2 Opsamling

Derudover arbejdes med en masterplan for skolens fysiske rammer og en digitalisering af tegninger over skolen. Alle rum, etager skal nummereres af hensyn til brandmyndighederne.

Kostskolelivet.

2.00 Lektietime.

Formål: Intentionen med lektietimen er dels at finde ro og mulighed for at slappe af. Tiden er også til forberedelse til kommende undervisningstimer og pleje af det sociale liv på værelset.

Indhold: I almindelige undervisningsuger holder eleverne dagligt en time fra 18.00 – 19.00, hvor de opholder sig på eget værelse. Lærerne kigger ind til eleverne for at snakke lidt og evt. hjælpe med lektierne.

2.01 Morgengåtur.

Formål: At eleverne kommer op og i tøjet og får frisk luft og motion mindst en gang om dagen.

Indhold: Alle elever går op til den nærliggende kirke, hvor de krydses af, hvorefter de går hjem til fælles morgenmad. Turen foregår i tidsrummet mellem 7.15-7.25 hver morgen, undtaget de anderledes uger.

Ved morgenmaden hører eleverne nyhederne på P3 kl. 7.30

2.02 Døgnrytme

Formål: Dagligdagen på NNE er i en fast døgnrytme, med det formål at skabe en fast struktur og genkendelighed omkring elevernes dagligdag.

Indhold: I elevernes dagligdag møder de lærerne i de forskellige sammenhænge, så der også ud over undervisningstimerne, altid er en voksen, man kan henvende sig til. Et "normalt" ugeskema strækker sig fra mandag morgen kl. 7.10 til fredag eftermiddag kl. 15.15. Skemaet strækker sig over i alt 46 timer, hvoraf eleven skal have 32-37 timer på sit skema. I de resterende dagtimer og flere aftener om ugen, har man mulighed for frit samvær med kammerater f.eks. i værksteder, vores svømmehal og i hallen.

|  |  |  |  |  |  |
| --- | --- | --- | --- | --- | --- |
|  | Mandag | Tirsdag | Onsdag | Torsdag | Fredag |
| 7.00-7.7.15 | Gåtur  |
| 7.15-7.357.35-8.00 | Morgenmad hold 1 – rengøring hold 2. Sygdom meddeles ved morgenbordet.Morgenmad hold 1 – rengøring hold 2. Sygdom meddeles ved morgenbordet. |
| 8.00-8.45  | 1.lektion | 1.lektion | 1.lektion | 1.lektion | 1.lektion |
| 8.50-9.35 | 2. lektion | 2. lektion | 2. lektion | 2. lektion | 2. lektion |
| 9.35--- 10.00 andagt- kaffe | Andagt –bolle frugt - Børstevagter | Andagt –bolle frugt. . Børstevagter | Andagt –bolle frugtBørstevagter |  Bolle-frugt 9.30-9.40Børstevagter | Andagt –bolle frugt |
| 10.00-10.45 | 3. lektion | 3. lektion | 3.lektion | 3. lektion 9.40-10.25 | 3. lektion |
| 10.50-11.30  | 4. Lektion -valgfagsblok | 4. lektion  | 4. lektion valgfagsblok | Værelsesrengøring-Lærermøde10.30-11.25 | 4. lektion (10.50 – 11.35) |
| 11.30-12.10  | 5. lektion valgfagsblok | 5. lektionDisponibel | 5. lektion valgfagsblok | Sang 11.30-12.00Værelsestjek 12.00-12.15 | Fredagsrengøring(11.40 – 12.10) |
| 12.15-13.00  | Middag - buffet | Middag fælles | Middag - buffet | Middag fælles | Middag fælles  |
| 13.00-13.45 | 6. lektion | 6. lektionKontaktgruppemøde | 6. lektion | 6. lektion | 6. lektion 12.55-13.40 |
| 13.50-14.35 | 7. lektion | 7. lektion | 7. lektion | 7. lektion | 7-8. lektion 13.45-15.15 |
| 14.50-16.10 | Valgfagsblok | Valgfagsblok | Valgfagsblok | Valgfagsblok | Eftermiddagskaffe15.15 |
| 16.20-17.40 | Valgfagsblok | Valgfagsblok | Valgfagsblok | Valgfagsblok |  |
| 17.20-18.00 | Aftensmad -  |
| 18.00-18.20 | Rengøring - Ugevagter  |
| 18.15-19.00 | Lektietime – oprydning af værelse. |  |
| 19.00-19.20 | Aftensang |  |
| 21.30 | Aftenskaffe. |  |
| 22.00 | På egen gang. |  |
| 22.20 | Alle er på eget værelse-oprydning.  |  |
| 22.50 | Lyset slukkes – mobilen lægges væk. |  |

2.03 Kontaktgruppe og kontaktlærer

Formål: Etablere et mindre forum, hvor elever og kontaktlæren kan mødes ugentligt og snakke om stort og småt i forhold til trivsel i efterskoleopholdet, både for den enkelte elev og i det store fællesskab. Den trygge base hvor vi deler refleksion over livet på skolen og hvor eleverne bevidstgøres om deres rolle og deres bidrag. Praktiske beskeder deles over infotavlen og VIGGO - og ikke i kontaktgruppen. Eleverne inddrages så vidt muligt i planlægning og afholdelse af kontaktgruppemøder.

Eleverne fordeles i kontaktgrupper inden skolestart.

Kontaktlærens overordnede funktion:

At være primær kontaktperson/voksen for eleven.

At være primær kontaktled mellem hjemmet og skolen

Funktionen omfatter desuden følgende :

Alle lærere er kontaktlærere med en kontaktgruppe på 8 – 10 elever.

Kontaktlæren er forpligtet på 2 trivselssamtaler, en ved skolestart og en i foråret. (sept. + marts). På baggrund af samtalen i september, kontaktes forældrene mundtligt eller skriftligt. Dette skal være før efterårsferien. Der skrives desuden noter om alle elever på VIGGO.

Kontaktlæren får i løbet af skoleåret besøg hjemme af kontaktgruppen.

Opstartssøndagen har man kontaktgruppetid med forældre og elever.

I Introugen foregår den ene af introdagene i kontaktgrupperne.

Skoleårets fester og arrangementer arrangeres i kontaktgruppeteamet.

Udarbejde udtalelser til afgangselever.

Som kontaktlærere har man et medansvar for elevens trivsel i løbet af efterskoleopholdet og følger derfor eleven på vej i de problemstillinger, der evt. måtte opstå undervejs. Evt. hjemve, værelsesproblemer, forhold omkring hygiejne, sorg, usikkerhed vedr. ophold osv.

Hvis eleven er i situation, hvor der er brug for at inddrage de sociale myndigheder, sker dette i samarbejde med ledelsen.

2.04 Værelset

Indhold: Eleverne bor på to- tre og firemandsværelser, nogle. Inden skoleårets begyndelse bliver eleverne fordelt på værelser bl.a. ud fra et spørgeskema, som de har udfyldt på orienteringsdagen for nye elever. Der skifters værelse om rumbo 2 gange om året.

Eleverne holder selv orden på deres værelser og gør rent en gang om ugen. Der er dagligt eftersyn af værelserne ved godnattid.

Eleven erstatter evt. skader på værelset og inventaret.

Evaluering: Praksis omkring værelser udspringer til dels af de fysiske rammer og bliver evalueret i forbindelse med ombygning eller sammenlægninger af værelser. Derudover er den pædagogiske praksis omkring det socialt opdragende element tæt knyttet til skolens overordnede værdigrundlag og mål og vil derfor blive evalueret i tæt tilknytning til dette.

2.05 Måltider/kostpolitik.

Sund mad som basis for en sund krop er udgangspunktet for kostpolitikken på Nr.Nissum efterskole. Vi er bevidste om, at netop kosten i samspil med den daglige motion er den livsstil, der danner grundlaget for sunde og raske elever og medarbejdere. Køkkenet har det økologiske bronzemærke.

Formål:

• At skabe og understøtte sunde kostvaner hos elever og medarbejdere

• At fremme elever, og medarbejderes præstationer gennem bedre energi og koncentration

• At kunne forebygge kostrelaterede sygdomme på længere sigt.

Indhold: Som omdrejningspunkt i planlægningen af skolens måltider er det for os ikke alene energi indtaget, der er afgørende for de daglige måltider. Vigtigt er også valget og kvaliteten af de råvarer, der bliver indkøbt. Den måde maden tilberedes på, den måde den serveres på og den stemning, der skabes om de enkelte måltider både til hverdag, til skolens fester og til andre arrangementer.

Køkkenet køber danske råvarer i det omfang kvaliteten er bedst.

Efterskolens elever og medarbejdere kommer til skolen med individuelle kostvaner. For at imødekomme denne forskellighed er det derfor også vigtigt for os at tilbyde 6 måltider om dagen, for at dække energibehovet for enhver, hvad enten appetitten er stor eller lille.

Køkkenet er bemandet med faglært personale, der brænder for at skabe den bedste kvalitet, og personalet kan fuldt ud leve op til det store ansvar det er at servere ernæringsrigtig, veltillavet, velsmagende og indbydende kost til skolens elever og medarbejdere. De er bevidste om, at hvert måltid skal være en oplevelse, og der er sat fokus på kreativitet og god kvalitet i det daglige arbejde.

 Udgangspunkt i de 8 kostråd.

Kostpolitikken tager udgangspunkt i de otte kostråd, som er hverdagens huskeråd til en sund balance mellem mad og fysisk aktivitet.

De otte kostråd er:

1. Spis frugt og grønt – 600 gram om dagen

2. Spis fisk og fiskepålæg – flere gange om ugen

3. Spis kartofler, ris eller pasta og groft brød – hver dag

4. Spar på sukker – især fra sodavand, slik og kager

5. Spar på fedtet – især fra mejeriprodukter og kød

6. Spis varieret

7. Sluk tørsten i vand

8. Vær fysisk aktiv – mindst 30 minutter om dagen

Hvordan lever vi op til de 8 kostråd i det daglige tilbud på efterskolen.

*Maden skal være frisk- og veltillavet, ernæringsrigtig og varieret.*

Maden skal fortrinsvis bestå af friske kvalitetsråvarer, afpasset den aktuelle årstid. .

*Brød*

Vi bager selv alt brød.

Vores hjemmebagte brød er meget populært, og vi opfordrer til at spise meget af det gode grove brød. Vi er bevidste om, at vores brød er groft og har et højt fiberindhold og dermed giver en god mæthed. Der serveres brød til alle måltider.

*Frugt og grønt*:

Der serveres frugt og /eller grøntsager til alle måltider

Der er altid mulighed for, at tage frisk frugt og gulerødder i spisesalen. Dog undtaget fra kl 11.30-13.30.

*Mælkeprodukter:*

Vi tilbyder A38 1,5% til morgenmad og minimælk, da vi anbefaler animalske produkter med et lavt fedtindhold.

*Kød og fisk:*

Vi serverer fortrinsvis kød med et fedtindhold på under 12 %. Fisk serveres mindst 1 gang pr uge enten som pålæg eller til den varme ret.

Fisken til den varme ret, købes frisk på havnen i Lemvig, hos fiskehandleren.

*Fedtstoffer:*

Fedtstoffer anvendes mindst muligt. Der anvendes i højere grad flydende planteolie i stedet for faste fedtstoffer.

*Drikkevarer:*

Der tilbydes mælk til morgen, formiddags og aftenservering.

Til alle måltider tilbydes koldt vand.

Kaffe og the serveres til morgenmad, formiddagsmad, eftermiddagskaffe og forfriskning om aftenen.

Vi anbefaler, at man drikker vand frem for saftevand, juice, sodavand og andre  læskedrikke.

2.06 Uge- og køkkenvagter.

Formål: At eleven lærer grundlæggende ting indenfor madlavning og rengøring. At øge elevernes viden om god rengøring- og madhygiejne. At øge elevernes kendskab til sund kost. At eleven føler ansvar for at skolen fungerer i sin dagligdag.

Mål: At øge elevernes kendskab til kostens betydning for et godt helbred og liv. At øge elevernes ansvarsfølelse overfor de daglige psykiske og fysiske rammer.

Indhold: Eleverne deltager alle på skift i køkkenvagt. Der dækkes bord, ryddes op, vaskes op og fejes gulve. Eleverne hjælper med forberedelse af aftensmad, sørger for udlevering ved cafeteriesystem og rydder af.

Derudover har hver elev et ansvarsområde. Det kan være gangvagt, ugevagt, klassevagt eller man kan være værkstedshjælper. Arbejdet er organiseret så man typisk har vagt hver anden eller fjerde uge.

2.07 Skoleråd.

Formål: At sikre et demokratisk elevorgan, der er med til, at præge skoleåret gennem behandling af emner og problemstillinger der vedr. elevholdet

Indhold: Skolerådet mødes efter behov men mindst en gang om måneden. Efter 4-6 uger vælger hver klasse en repræsentant + suppleant til skolerådet. Elevrådet kommer med forslag til arrangementer og fordeler kontaktgruppearrangementer. Skolerådet tager initiativ til og gennemgår blå bog for hvert elevhold.

2.08 Andagter.

Formål: At møde eleverne med evangeliet om Jesus Kristus

Indhold: Skolen ønsker gennem andagten at præsentere eleverne for evangeliet i et nutidig sprog. Andagterne er tematiske og skal igennem varierede fremstillingsformer vise en relevans fra elevernes dagligdag til evangeliet.

2.09 Kirken.

I skolens formålsparagraf indgår folkekirken som et naturligt fundament, hvoraf vort værdigrundlag udspringer. Vi deltager derfor aktivt både i gudstjenester og udvalg omkring gudstjenester. Eleverne deltager jævnligt i gudstjenester.

2.10 Ungdomsgudstjenester.

Formål: At medvirke til at skabe en interesse for folkekirken og lave en gudstjeneste i ungdomshøjde, på de unges præmisser og med de unges tanker og ideer,

Indhold: Ungdomsgudstjenesterne udspringer af elevernes ideer og indhold og form er oftest eksperimenterende i forhold til højmessen.

2.12 Baglandskontakt.

Formål: At fastholde tilknytningen til skolens baglands organisationer og give eleverne mulighed for, at deltage i lokale og landsdækkende aktiviteter arrangeret af disse.

Mål: At skabe kontakt til foreningerne og fremme elevernes lyst til at deltage i foreningsarbejdet når de forlader efterskolen. At vise eleverne hvilke foreninger efterskolen er tilknyttet på det ideologiske plan.

Indhold: Eksempelvis deltagelse i KFUM og KFUK’s Teenevent, Wonderfull Days, Å-festival. Deltagelse i KFUM’s turneringer indenfor Volleyball, Håndbold, fodbold og badminton.

2..13 Vejledningen på Nr. Nissum Efterskole.

(Udover at stå mål med folkeskolens vejledning gælder følgende for Nørre Nissum Efterskole).

• Vejledningen skal tilbydes alle.

• Vejledningen skal bidrage til at valg af uddannelse og erhverv bliver til størst mulig gavn for den enkelte og samfundet.

• Vejledningen skal i særlig grad målrettes elever med behov for vejledning og afklaring i forbindelse med ungdomsuddannelserne.

• Eleverne skal gøres bekendt med ungdomsuddannelsernes krav og indhold, for at eleven bedre kan se sig selv gennemføre ungdomsuddannelsen.

• Vejledningen skal i høj grad bidrage til, at eleverne selv kan søge og anvende informationer af relevans for vejledningen.

• Vejledningen kan indeholde særlige praktikforløb, brobygningsforløb eller uddannelsesbesøg for de elever, der måtte have behov for dette.

• Vejledningen samarbejder med det lokale UU-center om praktik, præsentationsdage og ved elevers behov for opfølgning efter efterskoleopholdet. Kontakt til det lokale UU-center etableres ved elever med specifikke behov.

2.14 Erhvervspraktik. (kun 9. klasse).

Formål: Erhvervspraktikken skal gøre eleverne bekendt med forskellige job og deres indhold og lære dem, hvilke præmisser arbejdslivet er underlagt.

At eleverne skal nå frem til en erkendelse af egne ønsker og muligheder, når de skal vælge uddannelsesretning og job.

Indhold: Erhvervspraktikken foregår en uge i efteråret, så praktikken kan bruges i elevernes overvejelser om valg af uddannelse. I sommerferien orienteres elever og forældre om praktikkens indhold og skolens regler desangående. Eleverne afgiver i begyndelsen af skoleåret et ønskeskema med 4 ønsker, som så vidt muligt forsøges opfyldt. Endvidere afholdes en fællestime med alle elever, hvor eleverne får den nødvendige information forud for valget. Skolevejlederen finder praktikstederne i lokalområdet (Holstebro – Struer – Lemvig) og informerer eleverne om aftalerne to uger før praktikafviklingen. Undervisningsministeriet kræver, at eleverne SKAL bo på skolen i praktikugen. Eleverne gøres i en dansktime i ugen op til praktikken bevidste om egne, skolens og praktikstedernes forventninger til et praktikforløb.

Undervisningsmaterialer: Eleverne henvises til [www.ug.dk](http://www.ug.dk) , hvor de kan få ideer til job og uddannelse, samt orientere sig om, hvilket indhold de forskellige job har.

Evaluering: I ugen efter praktikken tager dansklæreren/kontaktlæreren en snak med klassen om forløbet. Endvidere udarbejder eleverne et evalueringsbrev til praktikværten. Brevene godkendes af læreren, som sender dem af sted.

2.15 Uddannelsesaften. Åbent Hus.

Formål: En uddannelsesaften skal orientere elever og forældre om ungdomsuddannelserne indhold og muligheder, så man får fælles baggrund for at vælge uddannelsesretning.

Mål: Eleverne skal nå frem til en erkendelse af egne ønsker og muligheder og nå frem til et kvalificeret valg af uddannelse.

Indhold: De forskellige ungdomsuddannelser (handelsskole, teknisk skole, gymnasiet, hf) inviteres til NNE for at afholde en uddannelsesaften, hvor der orienteres om de muligheder, de unge har. Der vil blive mulighed for at høre om mindst to uddannelsesretninger og også at få svar på eventuelle spørgsmål.

Uddannelsesaftenen ligger i god tid før elevernes valg af ungdomsuddannelse, gerne i november eller december måned.

Evaluering: Der foretages en mundtlig evaluering på førstkommende klassemøde. Relevante tilbagemeldinger afleveres til de to lærere, der er i udvalget.

2.16 Forældresamtaler/ forældresamarbejde

Formål: At skabe en tæt relation mellem skole og forældre til gavn for elevens trivsel, læring og dannelse.

 Forældresamarbejdet i efteråret består overordnet af 4 dele med hver deres formål og med en progression der ser sådan her ud:

 August: -Velkomstfest: Kontaktgruppen/forældregruppen i centrum. Forældre og elever møder kontaktlæreren - forældre får kendskab til kontaktlæreren samt fornemmelsen af, er her er deres barns primære voksen på efterskolen. Kontaktlæreren inviterer til samarbejde og understreger vigtigheden af gensidig kontakt for at støtte op omkring eleven.

 September: Forældrearrangement ifm. teaterkoncert: Kontaktgruppen/forældrerollen i centrum. Forældrene får via kontaktlærerens introduktion til kontaktgruppen fornemmelsen af, at kontaktlæreren er i gang med at lære deres barn at kende, så et eventuelt opkald eller bekymringsbrev hjemmefra eller omvendt bliver nemmere. + forældrene møder hinanden for sammen at udveksle erfaringen om at gå fra grundskoleforældre til efterskoleforældre, samt de nye udfordringer der følger heraf: Deres barn indgår nu i et større forpligtende fællesskab.

 Oktober: Trivselssamtaler/Trivselstilbagemeldinger: Den enkelte elev/elevs sociale status/udvikling er i centrum. Mulighed for individuelle samtaler med det enkelte forældrepar via mail eller telefonisk kontakt.

 November: Samtaler i november: Elevens faglige udvikling i centrum.

 Evaluering: Vores former for forældrekontakt og forældresamarbejde evalueres løbende enten efter arrangementer eller ved skoleårets start eller i forbindelse med pædagogiske dage.

2.17 Weekender

Formål: Det er formålet med weekenderne at medvirke til, at eleverne oplever deres efterskoleophold som andet end undervisning, at de oplever skolen som deres hjem.

Mål: At eleverne oplever det værdifulde i at indgå i et forpligtende fællesskab, og at de lærer at tage medansvar for fællesskabet.

Indhold: Indholdet i vore weekender er meget forskelligt. Vi har tre typer weekender:

Alle-weekender: Her deltager alle elever, og der er fælles aktiviteter, som fylder det meste af weekenden. Tiden til ”ingenting” er begrænset.

En alle weekend er eksempelvis i september hvor vi planlægger og afvikler efterskolernes dag.

Alle-lørdage: Her gælder det samme som i alle-weekender. Forskellen er, at der er mulighed for hjemrejse midt på eftermiddagen lørdag.

Alle weekender og alle lørdage fremgår af kalenderen der udsendes til alle før skolestart.

Almindelige weekender: Begynder fredag kl. 16.00. I almindelige weekender planlægges de fælles aktiviteter ofte sammen med den gruppe elever, der er på skolen. Her vil ofte være god tid til hygge og frivillige aktiviteter i værksteder, hal og svømmehal. Der kan være tilbud om kursus (surfing), der kan være deltagelse i turneringer (håndbold, fodbold, volley, badminton), og der er en søskendeweekend hvor eleverne har mulighed for at invitere mindre søskende hjemmefra på besøg.

2.18 Søskendeweekend

2.19 Venneweekend

3 Andet som skolen finder væsentlig til belysning af kvaliteten af undervisningen.

3.00 Elevstævne

Nr. Nissum Efterskole afholder et årligt elevstævne.

Formål: Vi har som formål at give tidligere elever mulighed for at mødes efter endt efterskoleophold og kunne vise efterskolen frem i sine nuværende rammer.

At gæsterne den dag oplever gensynsglæde ved at møde hinanden og efterskoletraditionen gennem sang, aktiviteter, fælles spisning og opleve gymnastikopvisning og andet og at de efter besøget på en positiv måde videregiver deres oplevelser og erfaringer med efterskoleformen og traditionen.

Indhold: Elevstævnet afholdes sidste lørdag i april.

Elevstævnet begynder med gymnastikopvisningen derefter fælles middag, præsentationen af skolen i ord og billeder, fælles oplevelse i form af musik eller foredrag, kaffe, eftermiddagsaktiviteter(klatring, boldspil, samspil eller andet), Genopfriskning af fælles gymnastikopvisning/serie fra året før, sportsaktiviteter og social samvær. Elevstævnet slutter omkring klokken 16.30.

Evaluering. Mundtlig evaluering på efterfølgende lærermøde med sigte på forbedringer og ændringer til kommende elevstævne.

3.01 Efterskolernes dag.
Den sidste søndag i september er der åbent hus på NNE fra kl. 13.00 til 17.00. Arrangementet er en del af den landsdækkende "Efterskolernes dag", hvor alle efterskoler i Danmark åbner dørene for interesserede.

Desuden afholdes Efterskolernes Aften i januar (se kalenderen). Derudover afholder vi to Åbent Hus/ besøgsaftner - en sidst i oktober og en i februar.

Indhold: Rundvisning ved tidligere elever og en lærer i de forskellige faglokaler og værksteder. Skolens elever ”levendegør” skolens daglige liv med aktiviteter i de forskellige valgfag og værksteder. På rundvisningen møder gæsterne skolens lærere, som fortæller om skolens værdigrundlag, obligatoriske undervisning, valgfag og daglige liv.

Musikværksted 1 og 2 og rytmisk gymnastik optræder hver ½ time med første show kl. 13.00.

Vi byder også på en kop kaffe i skolens spisesal, hvor kontoret er åbent for spørgsmål omkring økonomi og evt. tilmelding / ventelister.

3.02 Udenlandsrejser. Studieture.

Formål: At eleverne oplever mindst en udenlands tur hvert skoleår som en integreret del af deres efterskoleophold. At eleverne oplever glæden ved at rejse, at opleve noget nyt og anderledes. Vi ønsker at give de elever der går på skolen i mere end et år mulighed for at opleve flere turformer, så derfor veksler vi hvert år mellem det vi betegner som en ”kulturtur” og det vi kalder en ”vinterlejrskole”.

Indhold: Mulighed for før- og efterbehandling gennem skolens undervisning. F.eks med inddragelse af arbejdsforhold, uddannelsessystem, politik, etc. Mødet med kultur, natur og mennesker, der er væsentligforskellige fra Danmark. Oplevelsen af at ha’ ”været der”, ”stået der”. Lige der hvor det skete. Det vi kalder historiens vingesus. Åbne øjnene for verden og sproget

Vinterlejrskolen

­ En fællestur placeret i januar/februar.

­ Fælles indkvartering med mulighed for at alle kan samles i et lokale.

­ Oplevelser i og med fjeldet sat i højsædet.

­ Aktiviteterne er primært skiløb,.

­ Dagaktiviterne tilrettelægges således, at eleverne får nye og gerne grænseoverskridende oplevelser.

­ Mulighed for før- og efterbehandling gennem skolens undervisning. F.eks. med inddragelse af de historiske/kulturelle relationer til Norge, sproget, etc.

­ Mødet med lokal kultur/historie. F.eks. via fortælling/beretning.

3.03 Juleweekend.

Formålet med juleweekenden er, at lade julen gøre sit indtog på skolen, og at eleverne oplever glæden ved i fællesskab at forberede den kommende juletid.

Indhold: Weekendens program er sammensat af mange forskellige aktiviteter. Der er skovtur med juleløb og indsamling af materialer til dekorationer. Vi pynter skolen op med selvgjort julepynt, mens nogle bager æbleskiver og laver andet mundgodt. Der er nissefest med risengrød og julehistorie, og selvfølgelig synger vi alle de gode gamle julesange.

3.04 Teaterkoncert

Formål:

Indhold: Det tilstræbes at, ”Alle er med hele ugen”, dvs.

• Mange roller frem for få store hovedroller

• De elever som primært laver et praktisk arbejde med musicalen er også tilknyttet et scenemiljø så de ”spiller en rolle” hele ugen. (undtagen de fra lys og lydgruppen som skal være bag pulten)

• Band og kor placeres synligt!

• Storscener med mange forskellige aktiviteter og miljøer på en gang og mange roller

• Meget dans/koreografi som kan rumme mange elever

• Inddragelse af: Musik, bevægelse (dans, idræt, spring), medier, special effects….

• Andre fag involveres.

Der til stræbes at inddrage andre fag som kunne bidrage til større forståelse af bogens indhold. Historie, samfundsfag, kristendom/religion, Geografi

• Kurser,

Hvis det er nødvendigt, inddrages undervisere udefra.

3.05 Café-aftener

Formål: At give eleverne en oplevelse af et uformelt samvær, hvor alle elever på skolen er til stede, og hvor man optræder for hinanden med indslag, som viser fagenes mangfoldighed af aktiviteter og ”kreativiteter”.

Mål: Et delmål er, at eleverne ved disse lejligheder opnår en sikkerhed i at stå frem for en stor forsamling og får en følelse af, at vi selv kan skabe underholdning og samvær, og at der er mange forskellige talenter indenfor egne rækker.

Indhold: Et udvalg bestående af to lærere og en fra ledelsen tilrettelægger de praktiske rammer, og omfanget er fire aftner på et skoleår. Man melder sig til at ”optræde” frivilligt eller på opfordring.

Evaluering: Evaluering foregår i udvalget og ofte ved at konferere med eleverne.

3.06 Teatertur/Kulturoplevelser

Formål: Vores formål er at bidrage til elevernes identitetsdannelse gennem mødet med sproglige, musikalske, dramatiske og æstetiske oplevelser.

At give eleverne oplevelser og mulighed for at deltage i arrangementer af kulturel karakter, samt mulighed for at møde personligheder, der kan være med til at bevæge, undre og flytte eleverne.

Indhold:I årets løb arrangeres forskellige arrangementer for eleverne. Bl.a. teatertur til Holstebro kulturcenter, Nr. Nissum Seminarium eller Århus. De kulturelle oplevelser kan enten være musikalske eller teateroplevelser.

Evaluering:Lærerne og elever evaluerer mundtlig på klassemøde eller i forbindelse med fælles stormøde.

3.07 Gæster i huset.

Vores praksis er følgende:

Begyndelsen på et nyt skoleår betragter vi som en ny begyndelse for både ”gamle” og nye elever. Dét skal der være tid til. Derfor ønsker vi ingen besøgende ”udefra”, dvs. familie, venner, kærester, tidligere NNE’er eller andet godtfolk indtil før efter efterskolernes dag. (sidste weekend i september).

Efter Efterskolernes dag, som er skæringsdato, gælder følgende retningslinjer:

• Vedr. familie(forstås som forældre med evt. søskende og andre familiemedlemmer).

Familien er velkommen til at aflægge besøg på skolen (eftermiddage, aftner, weekender). Ses ofte i forbindelse med fødselsdage. Aftalen indgås med den pågældende vagtlærer på pågældende tidspunkt.

Ok, at familien opholder sig på elevværelset efter aftale med værelseskammeraten.

• Venner til eleverne (inkl. tidligere NNE’er og jævnaldrende fætre og kusiner) er velkomne til at besøge skolen på *hverdage efter kl. 19.30.* Gæsten betragtes som besøgende, når gæsten har en aftale med mindst én nuværende elev og dette er meddelt til den pågældende vagtlærer. Elev og gæst hilser på vagtlæreren

o Gæster af samme køn er velkommen på fællesområder eller på værelset efter aftale med værelsekammerat og vagten

o Gæster af modsatte køn er velkommen på fællesområder.

• Weekenderne: Ok, med besøg og evt. en overnattende gæst på eget værelse, efter aftale med værelseskammerat og vagt. Gæster af andet køn kan overnatte, hvis en aftale kan arrangeres med én anden weekendelev.

3.08 Gymnastikopvisning

Formål: At give eleverne en fælles idræts oplevelse, hvor de oplever at være en vigtig del af helheden og fællesskabet på tværs af elevernes interesser.

Indhold: Alle elever deltager i gymnastikopvisninger 6-8 gange om året. Opvisningen består af fællesserier, pige- og drengeserie, spring og rytmiske serier fra valgholdene i spring og rytmisk gymnastik.

3.09 Idrætsdag for 4. klasse.

Formål: At uddanne vore egne 10. Kl. elever til at planlægge og gennemføre en idrætsdag for 4. Klasserne fra folkeskolen, dels som holdledere, dels som disciplin-ansvarlige. At give folkeskolens 4. Klasser mulighed for at komme en dag på Nørre Nissum efterskole til en idrætsdag, og derigennem skabe en interesse for fysisk aktivitet.

Indhold: Gennem folkeskolens idrætskoordinator, får vi tilmeldinger fra de skoler i vort område som gerne vil komme med deres 4. Klasser til en idrætsdag.

4. Klasse idrætsdag er på to forskellige dage placeret i foråret, gerne sidst i maj, starter kl. 9 med velkomst og en fælles aktivitet i hallen, og slutter senest 14.30.

4. klasserne opdeles i hold, som kommer rundt til flere forskellige aktiviteter både ude og inde, og vore 10. Klasser er holdledere og står for aktiviteterne.

Børnene får middag og frugt på skolen uden beregning.

3.10 Arrangementer ved skoleråd.

Formål: Demokrati og medbestemmelse.

At skabe glæde og give plads til det skæve og skøre. At slippe kreativiteten løs.

Mål: At skolerådet aktivt tager ansvar for det sociale liv på Nørre Nissum Efterskole. Det er skolerådets mål at skabe gode oplevelser. Oplevelser, der både styrker fællesskabet og giver plads til, at den enkelte har mulighed for at træde i karakter og bidrage med sit

Indhold: eks. Høstfest, halloween , bryllupsfest, fastelavnsfest osv. arrangementer som skøjtetur, koncerter, venneweekend osv. Ansvaret for de enkelte arrangementer uddelegeres på forskellige kontaktteams.

Evaluering: De enkelte tiltag evalueres løbende på skolerådsmøder.

3.11 Bedsteforældredag.

En søndag eftermiddag inviteres bedsteforældre til et besøg på skolen. Bedsteforældrene får en rundvisning og orienteres om skolens arbejde. Derudover arrangeres der en sangtime.

4 Skolens aktuelle uddannelser, mål, fagudbud.

4.00: Introdage

Formål: Formålet er at få startet det nye skoleår på bedste måde.; at få introduceret eleverne til efterskoletilværelsen, til de nye kontaktgrupper, kammerater, lærere, til faciliteterne og til lokalområdet, på en tryg måde.

Indhold: Introdagene fordeler sig over to dage i den første uge af skoleåret. Mandag og fredag. Tirsdag, onsdag og torsdag er der dels almindeligt skema et alternativt skema. F.eks. et løb i lokalområdet, en fælles udflugt eller overnatning i skolens have.

Der arbejdes ud fra en progression for eleverne med rumbo, gang, klasse og dernæst klasse og årgang. Programmet skal planlægges så alle kan deltage og har mulighed for at deltage.

Desuden byder introdagene på forskellige obligatoriske arrangementer om aftnerne. Det kan være folkedans, Hockey turneringer eller fælles lejrbål.

Evaluering: Introdagene evalueres mundtligt med de enkelte klasser på et klassemøde.

4.01 Efterskolernes dag – aften.

Den sidste søndag i september er der åbent hus på NNE fra kl. 13.00 til 17.00. Arrangementet er en del af den landsdækkende "Efterskolernes dag", hvor alle efterskoler i Danmark åbner dørene for interesserede.

Formål: At øge kendskabet til og gøre opmærksomme på efterskolens kvaliteter og samlede tilbud.

Indhold: Rundvisning ved tidligere elever og en lærer i de forskellige faglokaler og værksteder. Skolens elever ”levendegør” skolens daglige liv med aktiviteter i svømmehal, hal, hjemkundskabslokale og værksteder. På rundvisningen møder gæsterne skolens lærere, som fortæller om skolens værdigrundlag, daglige liv og valgfag.

Musikværksted 1 og 2 og rytmisk gymnastik optræder 4 gange i løbet af eftermiddagen, og vi byder også på en kop kaffe i skolens spisesal.

Kontoret er åbent for spørgsmål omkring økonomi og evt. tilmelding / ventelister.

Derudover afholder skolen åbent hus-arrangementer en gang pr. mdr. i løbet af året fra 19.00-21.00

4.02 Brobygning 10. klasse.

Formål: At ungdomsuddannelserne præsenterer sig for eleverne, så de ved, hvad de forskellige skoler og skolernes tilbud dækker. At eleverne efter et besøg på stedet kvalificeret kan vælge til eller fra.

Indhold: Eleverne vælger ungdomsuddannelse ud fra et oplæg af skolevejlederen og egne interesser. Herefter fordeles eleverne så vidt muligt efter deres prioriteter. Besøgene har en varighed fra en til to dage.

Eleven følger den valgte skoles dagligdag enten i klasser på stedet eller klasser, der er sammensat fra andre besøgende folkeskole- og efterskoleklasser.

Evaluering: Der evalueres på forløbet af ungdomsuddannelserne og senere af samarbejdet i regionens vejledere og UU vejledere. Elevernes evaluering præsenteres for alle vejledere på et møde i december.

4.03 Praktik fra seminariet – Teaching Lab.

Formål: At tage del og ansvar for uddannelse af nye lærer

At have et samarbejde med lærerseminarier og derigennem få ny inspiration og efteruddannelse. At give de studerende mulighed for at beskæftige sig - praktisk og/ eller teoretisk med flere områder af lærergerningen, og at gøre erfaringer med efterskoleformen.

Indhold: Hvilke fag, klasser og perioder de studerende skal undervise i, aftales mellem skole og de studerende. Den studerende går ind og varetager/overtager undervisning og undervisningsopgaver i praktikperioden og tager del i øvrige efterskoleopgaver.

Evaluering: Evalueringen foregår mellem praktiklærere og de studerende gennem vejledning og supervision.

4.04: Projektopgaven i 9. klasse og den obligatorisk selvvalgte opgave i 10. klasse

Projektopgaven 9. årgang.

Formål: Det er formålet med projektopgaven, at eleverne udvikler deres evne til at planlægge og gennemføre en projektorienteret arbejdsproces. De skal kunne fordybe sig i et emne og også bevare overblikket. De skal kunne indgå i et samarbejde og til slut formidle resultatet på en relevant måde. Målet er at vore elever på 9. klassetrin udarbejder en projektopgave som beskrevet i bekendtgørelse om projektopgaven i folkeskolens 9. klasse.

Indhold: Der vælges et fælles overordnet emne for hele årgangen.

Evaluering: Opgaven bedømmes med en skriftlig vurdering til hver elev og med en karakter, hvis elev ønsker det.

Den selvvalgte opgave 10. årgang.

Formål: Formålet med den selvvalgte opgave er, at eleverne arbejder selvstændigt med et emne i tilknytning til deres uddannelsesplan, og at de får mulighed for under vejledning at forbedre deres arbejdsmetoder, når de planlægger og gennemfører en større selvstændig opgave. Målet er at vores elever på 10. klassetrin udarbejder en selvvalgt opgave som beskrevet i bekendtgørelse.

Indhold: Eleven vælger selv, i samråd med sin vejleder, hvilket emne han/hun arbejder med. Emnet skal være relevant i forhold til elevens uddannelsesplan.

Evaluering: Opgaven bedømmes med en skriftlig vurdering og med en karakter, hvis elev ønsker det.

4.05 Studietur-sprogrejse 9. klasse.

Formål: At eleverne oplever en anden kultur og historie.

mindst en udenlands tur hvert skoleår som en integreret del af deres efterskoleophold.

Mål: At eleverne oplever glæden ved at rejse, at opleve noget nyt og anderledes. Kulturmødet er vigtigt. at se forskellige former for kulturer og levemåder, for at fremme tolerance og forståelse for andre kulturer.

Indhold: Forberedelsen

 til turene er indarbejdet i forskellige fag forud for turene.

Berlin

­ Turen placeres i foråret.

­ Mulighed for før- og efterbehandling gennem skolens undervisning. F. eks med inddragelse af arbejdsforhold, uddannelsessystem, politik, etc.

­ Mødet med kultur, natur og mennesker, der er væsentligforskellige fra Danmark.

­ Oplevelsen af at ha’ ”været der”, ”stået der”. Lige der hvor det skete. Det vi kalder historiens vingesus. Åbne øjnene for verden.

­

4.06 Vinterlejrskolen Norge

­ En fællestur placeret i januar/februar.

­ Fælles indkvartering med mulighed for at alle kan samles i et lokale.

­ Oplevelser i og med fjeldet sat i højsædet.

­ Aktiviteterne er primært skiløb.

 Dagaktiviterne tilrettelægges således, at eleverne får nye og gerne grænseoverskridende oplevelser.

­ Mulighed for før- og efterbehandling gennem skolens undervisning. F.eks. med inddragelse af de historiske/kulturelle relationer til Norge, sproget, etc.

­ Mødet med lokal kultur/historie. F.eks. via fortælling/beretning.

4.07 Terminsprøver.

Formål: Formålet med terminsprøver er, at de boglige prøveforberedende fag får sammenhængende tid til at eleverne afprøver de forhold som udspiller sig, når de skriftlige prøver senere på skoleåret gennemføres. Terminsprøverne afvikles i overensstemmelse med prøvecirkulærets bestemmelse for afviklingen af de skriftlige prøver.

Indhold: Eleverne får tildelt opgaver, som er på niveau med opgaverne til den skriftlige prøve.

Evaluering: Evalueringen foregår efterfølgende på de enkelte hold, og bedømmelsen gives i form af en terminskarakter.

4.08 Prøver

Undervisningen i 9 og 10.klasse på Nr. Nissum Efterskole afsluttes med de samme prøver som i folkeskolen.

Eleverne går til prøve i de fag de følger undervisningen i. Fritagelse kan kun ske på baggrund af en faglig vurdering af faglærere og forældre.

Det betyder, at alle elever efter 9. klasse skal op til syv afgangsprøver (”FP 9-prøver”) – 5 bundne og 2 til udtræk. De 5 bundne afgangsprøver er skriftlig og mundtlig dansk, skriftlig matematik, mundtlig engelsk og mundtlig fysik/kemi. Derudover skal eleven op i et naturfag (digital selvrettende prøve i enten biologi eller geografi) og et humanistisk fag (skriftlig prøve i engelsk, tysk, historie, samfundsfag, eller kristendom). Udover ovennævnte prøver udarbejder eleven på 9. klassetrin en obligatorisk projektopgave, som bedømmes med en skriftlig udtalelse og en karakter.

Efter 10. klasse skal eleverne op til folkeskolens 10.-klasse-prøver (”FP10-prøver”). I fagene dansk, matematik, engelsk og tysk er prøven både mundtlig og skriftlig. I faget fysik/kemi er prøven kun mundtlig. Eleverne kan dog vælge at gentage folkeskolens afgangsprøve i et enkelt eller flere fag. Udover ovennævnte prøver udarbejder eleven på 10. klassetrin en obligatorisk selvvalgt opgave, der tager udgangspunkt i studievalgsportofolio og de vejledningsaktiviteter, eleven har deltaget i. Besvarelsen bedømmes med en skriftlig udtalelse og en karakter.

Forenklede Fælles Mål

Alle prøvefag har en årsplan, der beskriver de Forenklede Fællesmål mål som for hvert fag består af få overordnede kompetencemål, der beskriver hvad eleverne skal kunne på fagenes gældende trin. kompetencemålene skal danne overblik over faget og danne grundlag for lærerens dialog med kollegaer, elever og forældre omkring elevens læring.

Færdigheds- og videns mål.

De overordnede kompetencemål er bygget op af op til seks færdigheds- og vidensområder. De beskriver, de færdigheder og den viden, eleverne skal tilegne sig frem mod kompetenceområdet. Færdigheds- og vidensområderne sikrer en systematik mellem det, eleven skal kunne og undervisningens indhold.

Prøveplaner for skrive/synopsugen, skriftlige og mundtlige prøver sendes ud til elever, forældre og medarbejdere på VIGGO umiddelbart efter udtræksfagenes offentliggørelse sidst i april.

Alle faglærere har planlagt undervisning i den mundtlige periode afhængig af tjenes tidsplaner og i henhold til de gældende regler for prøveperioden og undervinsgens omfang.

Eleverne udarbejder i kontaktgruppetiden en individuel plan for deres prøveforberedelse i forhold til de pædagogisk tilrettelagte aktiviteter og de lektioner den mundtlige prøve er inddelt i.

Eleverne mødes hver morgen efter morgensamling i salen og registreres.

Herunder et eksempel på den prøveplan eleven planlægger i forhold til egne prøver og lektioner.

|  |  |  |  |  |  |
| --- | --- | --- | --- | --- | --- |
| **Prøve** | 1. **Lektion**

**8.30-10.00** | **2. lektion****10.30-12.00** | **3. lektion****13.00-14.30** | **Eftermiddagsaktivitet****15.00** | **Ekstra læsetid - Ro på gangene.** **19.15-20.00** |
| Torsdag 6.6 | 9.b+ 10.a Dansk LL 10.3+10.4 Engelsk ST  | 9.b+ 10.a Dansk LL 10.3+10.4 Engelsk ST 9.c Krist. MK 10.b Fysik  | 9.b+ 10.a Dansk LL 10.3+10.4 Engelsk ST 9.c Krist. MK 10.b Fysik  | **Fredagsrengøring** | **Værelsesrengøring 19.30-20.15** |
| Fredag 7.6 | Alle der ikke har prøve mødes i salen. | 10.1+10.2+10.3+10.4Engelsk 9.c Naturfag JF9.b Krist. MK9.a dansk  | 10.1+10.2+10.3+10.4Engelsk 9.c Naturfag 9.b Krist. 9.a dansk  | Forlænget weekend. |  |

4.09 Hovedrengøring

Formålet: Formålet er, at eleverne oplever ansvar og medansvar for at de fysiske rammer syner ordentlige og rene. Desuden at de undervises i hvorledes man anvender rengøringsartikler, hvilke der anvendes til hvad og hvorfor og hvordan en rengøring udføres i praksis.

Indhold: Eleverne deltager to gange om året i hovedrengøring. Lige inden juleferien, for derefter at kunne komme tilbage i det nye år til en hovedrengjort skole og i slutningen af skoleåret, for at kunne aflevere en skole i samme rene stand, som de selv oplevede at modtage den i, da de i sin tid startede på skolen.

Eleverne opdeles i mindre grupper og tildeles bestemte områder, hvor de undervises i de forskellige rengøringsdiscipliner og udfører opgaven.

Evalueringen: vil foregå løbende og produktet vil give naturlige svar.

4.10 Afslutningsugen

Formål: At eleverne får tid, til at sige farvel til hinanden, medarbejdere og skolen på en god måde og at et farvel også er starten på noget nyt. Eleverne får tid til, at tage afsked med skoleåret og efterlade skolen i samme stand som de modtog den og gør klar til et nyt elevhold.

Indhold: Eleverne pakker og gør klar til hjemrejsen. Skolen ryddes op, og værelset og skole gøres rent. Udover pædagogisk tilrettelagte aktiviteter og undervisning med refleksion og evaluering i, skal der være tid til sociale aktiviteter.

Undervisning uden prøver.

4.11 Idræt (10. klasse).

Formål: At eleverne gennem idrætslige oplevelser og erfaringer, opnår færdigheder og tilegner sig kundskaber, der giver fortsat mulighed for kropslig og almen udvikling.

At give eleverne glæde og fortsat lyst til at arbejde med idræt og derved udvikle interesse for idræt i almindelighed også efter endt skoleophold.

Kompetencemål: Eleven kan anvende idrættens kvaliteter og historiske udvikling i en alsidig idrætspraksis. Eleven kan vurdere idrætskulturelle normer, værdier og relationer i et internationalt perspektiv. Eleven kan vurdere samspil mellem krop, træning og trivsel i forskellige idrætter.

Indhold: Udgangspunktet er at eleverne har idræt 2 timer hver anden uge. Her arbejdes i forhold til rammerne indenfor områderne: opvarmning, grundtræning, boldspil, atletik og evt. svømning I en periode på 4 måneder fra november til marts øver alle elever fællesserie og drenge-/pigeserie i idrætstimerne.

Evaluering: Der evalueres løbende i teamet

4.12 Sang

Formål: Vi vil gerne at eleverne erfare og oplever en glæde og lyst til at synge, samt udvide deres følsomhed overfor og opmærksomhed for sang, spil og bevægelse.

Indhold: I sang søger vi mod at engagere eleven med rytmik og bevægelse. Vi synger moderne sange, sanglege, folkedans, afrikanske sange etc. Sange kan blive suppleret med en kulturel fortælling, så eleven opnår en forståelse for musikkens historie, muligheder og betydning.

4.13 Nyheder.

Formål: At åbne elevernes øjne for, hvad der sker i verden omkring dem og være orienteret om de aktuelle begivenheder. At den viden de får kan bruges i deres dagligdag og i andre undervisningssammenhænge.

Indhold: Hver dag kl 7.30 hører eleverne radioavisen.

4.14 Måltider/bordskik/sundhed

Formål: Ernæringsmæssigt opfyldes kravene til kost for unge, aktive mennesker med fart på hverdagen.

Vi vil gerne præge eleverne til nogle gode, alsidige kostvaner, som lever op til de generelle kostråd. Derudover vægter vi den gode oplevelse ved et fælles måltid.

Indhold: Vi prioriterer det at synge bordvers før og efter middagsmaden, som en del af skolens traditioner og værdigrundlag.

Under måltiderne samles alle i spisesalen for at spise, udveksle oplevelser og give hinanden beskeder. Derudover erfarer eleverne vigtigheden af at vise hensyn og holde god bordskik.

4.15 Computere.

Formål: At eleverne opnår fortrolighed med at benytte skolens IT-faciliteter på en sikker og forsvarlig måde både i undervisningen og i fritiden.

At eleverne informeres og vejledes i følgende

-Skolens edb udstyr

-Skolens netværk

-Regler og aftaler

-Grundlæggende brug af bl.a. MS Word

-God internetmoral

Indhold: Introduktion til netværket. Hvordan logger man sig på, gemmer dokumenter, vælge printer, slette printerjobs etc.

-Regler og aftaler i forbindelse med brug af skolens computere, egne computere og internettet

Bærbare computere på skolen og i undervisningen.

Formål: Elever gives mulighed for at anvende egne computere i undervisningssammenhænge hvor dette skønnes at være til gavn for den enkelte.

At eleverne opnår en fortrolighed med deres bærbare computer som deres personlige arbejdsredskab.

Indhold:Eleverne får udleveret netværksnøgle og betingelserne i aftalen gennemgås.

4.16 Projektmager 10. kl.

Formål: At give eleverne mulighed for at gøre deres indflydelse gældende i et demokratisk samfund, samt at gøre dem i stand til at tage ansvar for fællesskabet med baggrund i et kristent menneskesyn.

Kompetencemål: Eleverne skal kunne omsætte viden og egne ideer til konkret handling til gavn for både dem selv og deres omverden.

Indhold: Eleverne opfinder, planlægger og udfører konkrete projekter på baggrund af de værktøjer, de tilegner sig i undervisningen og i tæt samarbejde med eksterne samarbejdspartnere, der arbejder indenfor formålet for faget.

Der undervises i og arbejdes med projektarbejde/procesledelse, dvs. hvordan en ide omsætter til handling (brainstorm, ideudvikling, projektplanlægning, udførelse og evaluering).

Evaluering: Der foregår en løbende evaluering i samspil med eleverne med henblik på både at forbedre undervisning og tilpasse den til det pågældende elevhold.

Undervisning med prøver:

4.17 Dansk

Fagformål:<http://www.emu.dk/sites/default/files/Dansk%20-%20januar%202016.pdf>

Eleverne skal i faget dansk fremme deres oplevelse og forståelse af litteratur og andre æstetiske tekster,

fagtekster, sprog og kommunikation som kilder til udvikling af personlig og kulturel identitet. Faget skal fremme elevernes indlevelsesevne og deres æstetiske, etiske og historiske forståelse.

Stk. 2. Eleverne skal i faget dansk styrke deres beherskelse af sproget og fremme deres lyst til at bruge

sproget personligt og alsidigt i samspil med andre. Eleverne skal udvikle en åben og analytisk indstilling til samtidens og andre perioders og kulturers udtryksformer. Eleverne skal i faget dansk udvikle deres udtryks- og læseglæde og kvalificere deres indlevelse og indsigt i litteratur og andre æstetiske tekster, fagtekster, sprog og kommunikation.

Stk. 3. Eleverne skal i faget dansk have adgang til de skandinaviske sprog og det nordiske kulturfællesskab.

Kompetenceområder

Læsning

Eleven kan styre og regulere sin læseproces og diskutere teksters betydning i deres kontekst

Fremstilling

Eleven kan udtrykke sig forståeligt, klart og varieret i skrift, tale, lyd og billede i en form, der passer til genre og situation

Fortolkning

Eleven kan forholde sig til kultur, identitet og sprog gennem systematisk undersøgelse og diskussion af litteratur og andre æstetiske tekster

Kommunikation

Eleven kan deltage reflekteret i kommunikation i komplekse formelle og sociale situationer

Evaluering: Der foretages løbende mundtlig evaluering i undervisningen med eleverne, og evalueringen af undervisningen foretages i engelskfaggruppen.

4.18 Engelsk.

Formål: Engelskundervisningens formål er, at eleverne opnår kommunikative kompetencer inden for det engelske sprog, samt at eleverne opnår en kulturel og samfundsmæssig forståelse for og indsigt i engelsksprogede dele af verdenssamfundet.

Kompetencemål: Mundtlig kommunikation: Eleven kan deltage i længere spontane samtaler og argumentere for egne synspunkter på engelsk.

Skriftlig kommunikation: Eleven kan forstå og skrive længere sammenhængende tekster med forskellige formål på engelsk.

Kultur og samfund: Eleven kan agere selvstændigt i internationale kulturmøder på baggrund af forståelse af kulturelle og samfundsmæssige forhold.

Indhold: Undervisningen foregår på engelsk, og der tilstræbes, at anvende arbejdsformer, der aktiverer eleverne mest mulig i de forskellige discipliner. Der niveaudeles på årgangene.

Undervisningsmaterialer: Der bruges ikke et lærebogssystem. I stedet anvendes udvalgte forlagsproducerede materialer fra eget lærerbibliotek samt CFU. Derudover bruges tidsskrifter, Internet, sangtekster, film, lyd, billeder, samt af læreren og eleverne udarbejdede materialer.

Evaluering: Der foretages løbende mundtlig evaluering i undervisningen med eleverne, og evalueringen af undervisningen foretages i engelskfaggruppen.

4.19 Tysk.

Formål: Tyskundervisningens formål er, at eleverne opnår kommunikative kompetencer inden for det tyske sprog, samt at eleverne opnår en kulturel og samfundsmæssig forståelse for og indsigt i tysksprogede dele af verdenssamfundet i henhold til de formelle lovkrav.

Kompetencemål:

[Mundtlig kommunikation](http://www.emu.dk/omraade/gsk-l%C3%A6rer/ffm/tysk/5-7-klasse/mundtlig-kommunikat): Eleven kan kommunikere på tysk mundtligt om nære emner i et meget enkelt og forståeligt sprog

[Skriftlig kommunikation](http://www.emu.dk/omraade/gsk-l%C3%A6rer/ffm/tysk/8-9-klasse/skriftlig-kommunikation): Eleven kan kommunikere på tysk skriftligt i et forståeligt og sammenhængende sprog

Kultur og samfund: Eleven kan forstå og anvende forståelse for kultur

Indhold: Undervisningen foregår i videst mulige omfang på tysk, og der tilstræbes, at anvende arbejdsformer, der aktiverer eleverne mest mulig i de forskellige discipliner.

Der niveaudeles på årgangene.

Undervisningsmaterialer: Der bruges ikke et lærebogssystem. I stedet anvendes udvalgte forlagsproducerede materialer fra eget lærerbibliotek samt CFU. Derudover bruges tidsskrifter, Internet, sangtekster, film, lyd, billeder, samt af læreren og eleverne udarbejdede materialer.

Evaluering: Der foretages løbende mundtlig evaluering i undervisningen med eleverne, og evalueringen af undervisningen foretages i tyskfaggruppen.

4.20 Kristendomskundskab

Formål: Eleverne skal i faget kristendomskundskab tilegne sig viden og færdigheder, der gør dem i stand til at forstå og forholde sig til den religiøse dimensions betydning for livsopfattelsen hos det enkelte menneske og dets forhold til andre.

Eleverne skal tilegne sig viden om kristendom i historisk og nutidig sammenhæng samt om de bibelske fortællinger og deres betydning for værdigrundlaget i vores kulturkreds. Derudover skal eleverne opnå viden om andre religioner og livsopfattelser.

Eleverne skal kunne bruge deres faglige kompetencer i forbindelse med personlig stillingtagen, medansvar og handling i et demokratisk samfund.

.

Kompetencemål:

• Livsfilosofi og etik.

o Livsfilosofi

o Etik

o Trosvalg og tilværelsestydning

o Sprog og skriftsprog

• Bibelske fortællinger.

o Bibelen

o Fortællinge og livstydning

o Fortælling og kultur

• Kristendom.

o Kristendommens historie

o Kristne grundbegreber

o Kristne udtryk

• Ikke-kristne religioner og andre livsopfattelser.

o Hovedtræk

o Grundbegreber

o Fremtrædelsesformer

Undervisningsmaterialer

Vi arbejder med grundbogen ”Under samme himmel”. Derudover anvender vi relevante medier og oplægsholdere.

Eleverne introduceres til forskellige kulturteknikker som fx rollespil, prezi, collager.

Evaluering

Der evalueres formativt når et kompetenceområde er afsluttet. Evalueringen foretages ud fra de formulerede læringsmål.

4.21 Historie.

Formål: Eleverne skal i faget historie opnå sammenhængsforståelse i samspil med et kronologiske overblik og kunne bruge denne forståelse i deres hverdags- og samfundsliv. Eleverne skal blive fortrolige med dansk kultur og historie.

Eleverne skal arbejde analytisk og vurderende med historiske sammenhænge og problem-stillinger for at udbygge deres forståelse af menneskers liv og livsvilkår gennem tiderne og opnå indsigt i kontinuitet og forandring.

Elevernes historiske bevidsthed og identitet skal styrkes med henblik på, at de forstår, hvordan de selv, deres livsvilkår og samfund er historieskabte. Derved opnår eleverne forudsætninger for at leve i et demokratisk samfund.

Kompetencemål:

• Kronologi og sammenhæng

o Kronologi, brug og kontinuitet

o Principper for overblik

o Det lokale, regionale og globale

o Historiekanon

• Kildearbejde

o Historiske problemstillinger og løsningsforslag

o Kildeanalyse

o Sprog og skriftsprog

• Historiebrug

o Historiske scenarier

o Konstruktion og historiske fortællinger

o Historisk bevidsthed

Undervisningsmaterialer:

Vi arbejder med følgende bøger: ”Historie 8”, ”Historie 9” og ”Hit med historien”. Derudover anvender vi relevante medier og oplægsholdere. Eleverne introduceres til forskellige kulturteknikker som fx rollespil, prezi, collager.

Evaluering: Der evalueres formativt når et kompetenceområde er afsluttet. Evalueringen foretages ud fra de formulerede læringsmål.

4.22 Samfundsfag

Formål: Eleverne skal i faget samfundsfag opnå viden og færdigheder, så de kan tage reflekteret stilling til samfundet og dets udvikling. Eleverne skal opnå kompetencer til aktiv deltagelse i et demokratisk samfund.

Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet. Eleverne skal opnå forståelse af, hvordan mennesker både påvirkes af og kan påvirke samfundet, og de skal kunne forstå hverdagslivet i et samfundsmæssigt perspektiv.

Eleverne skal forholde sig til demokratiske grundværdier og spilleregler med henblik på deres egen deltagelse i samfundet.

Kompetencemål:

• Politik

o Demokrati

o Det politiske system, retsstat og rettigheder

o Politiske partier og ideologier

o Medier og politik

o EU og Danmark

o International politik

• Økonomi

o Privatøkonomi og forbrugeradfærd

o Velfærdsstater

o Samfundsøkonomiske sammenhænge

o Markedsøkonomi og blandingsøkonomi

o Økonomisk vækst og bæredygtighed

• Sociale og kulturelle forhold

o Socialisering

o Kultur

o Social differentiering

• Samfundsfaglige metoder

o Undersøgelsesmetoder

o Formidling

o Sprog og skriftsprog

o Informationssøgning

o Statistik

Undervisningsmaterialer: Vi arbejder med følgende bøger: ”Projekt samfundsfag” og ”Ind i samfundsfaget”.

Derudover anvender vi relevante medier og oplægsholdere.

Eleverne introduceres til forskellige kulturteknikker som fx rollespil, prezi, collager.

Evaluering: Der evalueres formativt når et kompetenceområde er afsluttet. Evalueringen foretages ud fra de formulerede læringsmål.

4.23 Matematik

Formål: Formålet med faget matematik er, at gøre eleverne i stand til at begå sig hensigtsmæssigt i matematikrelaterede situationer vedrørende daglig-, fritids-, uddannelses-, arbejds- og samfundsliv. Det indebærer, at eleverne må udvikle færdigheder og viden, der gør dem i stand til at forstå, udøve, anvende og vurdere matematik og matematikvirksomhed i en mangfoldighed af sammenhænge, hvori matematik indgår eller kan komme til at indgå.

Kompetencemål 9.kl:

Eleven kan handle med dømmekraft i komplekse situationer med matematik

Eleven kan anvende reelle tal og algebraiske udtryk i matematiske undersøgelser

Eleven kan forklare geometriske sammenhænge og beregne mål

Eleven kan vurdere statistiske undersøgelser og anvende sandsynlighed

Kompetencemål 10.kl:

Eleven kan handle med dømmekraft i komplekse situationer med matematik

Eleven kan anvende reelle tal og algebraiske udtryk i matematiske undersøgelse

Eleven kan undersøge anvendelser af geometriske sammenhænge og måling i omverdenen

Eleven kan vurdere anvendelser af statistik og sandsynlighed

Indhold:

Tal og algebra, geometri og måling og statistik og sandsynlighed udgør undervisningens indhold. Undervisningen tilrettelægges som både fælles gennemgang, individuel, gruppearbejde og består af såvel åbne som lukkede opgaver. Der bruges ikke et bogsystem, den enkelte lærer udvælger opgaver målrettet de enkelte hold og elever.

Excel, wordmat og Geogebra er væsentlige værktøjer i undervisningen og der arbejdes bevidst med elevernes brug af de forskellige værktøjer.

Der niveaudeles i begyndelsen af skoleåret på baggrund af elevernes vurdering af egne evner og behov.

Evaluering: Der evalueres løbende både mundtligt og skriftligt.

Efter 9. og 10. klasse afsluttes skoleåret med folkeskolens prøver.

4.24 Geografi.

Formål: Faget geografi indgår som en del af de øvrige naturfag i Folkeskolen, og indholdet består af såvel natur- som kulturgeografiske elementer. Faget spænder således både over naturfagligt og samfundsfagligt indhold, og der er indbyrdes sammenhæng mellem det naturgeografiske og det kulturgeografiske indhold. I de naturfaglige undersøgelser og modeller mv. indgår således også kulturgeografiske undersøgelser og modeller.

Kompetencemål:  Eleven kan designe, gennemføre og evaluere undersøgelser i geografi

Eleven kan anvende og vurdere modeller i geografi

Eleven kan perspektivere geografi til omverdenen og relatere indholdet i faget til udvikling af naturvidenskabelig erkendelse

Eleven kan kommunikere om naturfaglige forhold med geografi

Indhold: Vi arbejder med fire fællesfaglige fokusområder i de tre naturfag:

*Produktion med bæredygtig udnyttelse af naturgrundlaget*

*Strålings indvirkning på levende organismers levevilkår*

*Bæredygtig energiforsyning på lokalt og globalt plan*

*Livsstil og levevilkår globalt og lokalt*

Undervisningen tilrettelægges som både fælles gennemgang, individuel, gruppearbejde og består af såvel åbne som lukkede opgaver. Der bruges ikke et bogsystem, den enkelte lærer udvælger opgaver målrettet de enkelte hold og elever.

Der arbejdes såvel praktisk som teoretisk i undervisningen.

Evaluering: I folkeskoleloven § 13 stk. 2. står der følgende: ”Som led i undervisningen skal der løbende foretages evaluering af elevernes udbytte. Evalueringen skal danne grundlag for vejledning af den enkelte elev og for undervisningens videre planlægning”.

Dette vil vi praktisere ved at lave små prøver og test i det gennemgåede stof.

4.25 Biologi

Formål: Eleverne skal i faget biologi udvikle naturfaglige kompetencer og dermed opnå indblik i, hvordan biologi – og biologisk forskning – i samspil med de andre naturfag bidrager til vores forståelse af verden. Eleverne skal i biologi tilegne sig færdigheder og viden om krop og sundhed, økosystemer, mikrobiologi, evolution og anvendelse af naturgrundlaget med vægt på forståelse af grundlæggende biologiske begreber, biologiske sammenhænge og vigtige anvendelser af biologi.

Kompetencemål: Eleven kan designe, gennemføre og evaluere undersøgelser i biologi

Eleven kan anvende og vurdere modeller i biologi

Eleven kan perspektivere biologi til omverdenen og relatere indholdet i faget til udvikling af naturvidenskabelig erkendelse

Eleven kan kommunikere om naturfaglige forhold med biologi

Indhold: Vi arbejder med fire fællesfaglige fokusområder i de tre naturfag:

*Produktion med bæredygtig udnyttelse af naturgrundlaget*

*Strålings indvirkning på levende organismers levevilkår*

*Bæredygtig energiforsyning på lokalt og globalt plan*

*Livsstil og levevilkår globalt og lokalt*

Undervisningen tilrettelægges som både fælles gennemgang, individuel, gruppearbejde og består af såvel åbne som lukkede opgaver. Der bruges ikke et bogsystem, den enkelte lærer udvælger opgaver målrettet de enkelte hold og elever.

Der arbejdes såvel praktisk som teoretisk i undervisningen.

4.26 Fysik/kemi

Faget Fysik/kemi er obligatorisk i 9. klasse, og et tilbudsfag i 10. klasse.

Formål:

Eleverne skal i faget fysik/kemi udvikle naturfaglige kompetencer og dermed opnå indblik i, hvordan fysik og kemi – og forskning i fysik og kemi – i sam- spil med de øvrige naturfag bidrager til vores for- ståelse af verden. Eleverne skal i fysik/kemi tilegne sig færdigheder og viden om grundlæggende fysiske og kemiske forhold i natur og teknologi med vægt

på forståelse af grundlæggende fysiske og kemiske begreber og sammenhænge samt vigtige anvendelser af fysik og kemi.

Stk. 2. Elevernes læring skal baseres på varierede arbejdsformer, som i vidt omfang bygger på deres egne iagttagelser og undersøgelser, blandt andet ved laboratorie- og feltarbejde. Elevernes interesse og nysgerrighed over for fysik, kemi, naturvidenskab og teknologi skal udvikles, så de får lyst til at lære mere.

Stk. 3. Eleverne skal opnå erkendelse af, at natur- videnskab og teknologi er en del af vores kultur og verdensbillede. Elevernes ansvarlighed over for natu- ren og brugen af naturressourcer og teknologi skal videreudvikles, så de får tillid til egne muligheder for stillingtagen og handlen i forhold til en bæredygtig udvikling og menneskets samspil med naturen – lokalt og globalt.

Kompetencemål 9.kl:

Eleven kan designe, gennemføre og evaluere undersøgelser i fysik/kemi

Eleven kan anvende og vurdere modeller i fysik/kemi

Eleven kan perspektivere fysik/kemi til omverdenen og relatere indholdet i faget til udvikling af naturvidenskabelig erkendelse

Eleven kan kommunikere om naturfaglige forhold med fysik/kemi

Kompetencemål 10. kl

Eleven kan designe, gennemføre og evaluere undersøgelser i fysik/kemi

Eleven kan anvende og vurdere modeller i fysik/kemi

Eleven kan perspektivere fysik/kemi til omverdenen og relatere indholdet i faget til udvikling af naturvidenskabelig erkendelse

Eleven kan kommunikere om naturfaglige forhold med fysik/kemi

Indhold 9.kl: vi arbejder med fire fællesfaglige fokusområder i de tre naturfag:

*Produktion med bæredygtig udnyttelse af naturgrundlVaget*

*Strålings indvirkning på levende organismers levevilkår*

*Bæredygtig energiforsyning på lokalt og globalt plan*

*Livsstil og levevilkår globalt og lokalt*

Undervisningen tilrettelægges som både fælles gennemgang, individuel, gruppearbejde og består af såvel åbne som lukkede opgaver. Der bruges ikke et bogsystem, den enkelte lærer udvælger opgaver målrettet de enkelte hold og elever.

Der arbejdes såvel praktisk som teoretisk i undervisningen.

Indhold 10. kl: Det overordnede indhold i undervisningen er miljø og der arbejdes med temaer indenfor bl.a. energi.

Undervisningen tilrettelægges som både fælles gennemgang, individuel, gruppearbejde og består af såvel åbne som lukkede opgaver. Der bruges ikke et bogsystem, den enkelte lærer udvælger opgaver målrettet de enkelte hold og elever.

Der arbejdes såvel praktisk som teoretisk i undervisningen.

Evaluering: Samtaler, elevfremlæggelser, fysikrapporter, tests og prøver i løbet af skoleåret.

Efter 9. og 10. klasse afsluttes skoleåret med folkeskolens prøver.

Evaluering : Samtaler, elevfremlæggelser, fysikrapporter, tests og prøver i løbet af skoleåret.

Efter 9. og 10. klasse afsluttes skoleåret med folkeskolens prøver.

Valgfag.

4.27 Global Teenager

Formål: At uddanne en gruppe elever til at være internationalt orienteret og globalt ansvarlige unge mennesker, der med baggrund i et kristent menneskesyn tager ansvar for den verden, vi lever i og får en oplevelse af, at de kan gøre en forskel.
Vi vægter desuden kulturmøde og religionsdialog højt og har fokus på det fordomsfrie møde mellem mennesker.

Kompetencemål:

• At elevene bliver studieparate, bl.a. ved at tilegne sig viden om og teknikker til videre studier.

• At eleverne bliver i stand til, nuanceret og på forskellige måder, at videreformidle oplevelser og faglig viden.

• At eleverne kan planlægge og gennemføre arrangementer.

• At eleverne kan agere i et kultur- og religionsmøde.

Indhold: Projektet afvikles i samarbejde med Folkekirkens Nødhjælp og YMCA East Jerusalem.

Undervisningen består blandt andet af 4 lektioner ugentlig omkring religion, politik, fundraising og samfundsforhold. Der afsluttes med efterbehandling af rejsen til Palæstina. Undervisningen tilrettelægges med fokus på varierede undervisningsmetoder.

Vi gør også brug af eksterne oplægsholdere.

Evaluering: Undervisningen evalueres løbende med eleverne. Efter hver undervisningsgang, er der en fælles refleksion, og derudover evaluerer vi midt på året, efter rejsen og i skoleårets afslutning.

4.28 Hjemkundskab

Formål: Formålet med faget er, at eleverne tilegner sig kundskaber og færdigheder i almindelig madlavning,
samt at de gennem arbejdet får respekt for og mod på at tage ansvar for den virksomhed, der finder sted i hjemmet. Det er også intentionen, at eleverne får øjnene op for, at de valg, der ligger i forbindelse med indkøb og tilberedning af råvare, har betydning for sundhed og livskvalitet.

- at eleverne får kendskab til forskellige former for tilberedning af sunde og ernæringsrigtige fødevarer

- at eleverne lærer at planlægge tilberedningen af dagens måltid, så man kan samles om måltidet til aftalt tid

- at eleverne får viden om de forskellige årstiders muligheder i forbindelse med madlavning

- at eleverne får en viden om god køkkenhygiejne

Indhold: Undervisningen i hjemkundskab strækker sig over et halvt år og udgør her 4 ugentlige, sammenhængende lektioner.

Undervisningen foregår i grupper, hvor hver gruppe aftaler indbyrdes, hvordan opgaverne fordeles mellem dem. Undervisningen består hovedsageligt af tilberedning af hoved- og bi-retter, ligesom eleverne har til opgave at holde orden i og rengøre deres køkkener. Der laves et varieret udbud af retter, så eleverne både prøver at lave mad til hverdag og fest.

Eleverne kan også komme til selv at bestemme opskrifter og lave indkøbslister.

Evaluering: Der foretages løbende en mundtlig evaluering af faget. Evalueringen foretages af deltagerne og læreren.

4.29 KREA

Formål: Formålet med faget er at eleverne tilegner sig viden og opøver færdigheder indenfor forskellige områder af glasarbejde.

At eleverne oplever en glæde ved at udtrykke sig kreativt gennem de forskellige materialer og teknikker, de bliver præsenteret for i faget. At eleverne og afprøver egne ideer på området og bliver i stand til at udvikle hensigtsmæssige arbejdsgange i forhold til planlægning og gennemførsel af en ide.

Indhold: Eleverne arbejder med at skære, dekorere, brænde og montere glas med forskellige teknikker, der egner sig, når de laver figurer, skulpturer, billeder, fade og meget andet.

Evaluering:

Der evalueres mundtligt med holdet på både ide, arbejdsgang, montering og udstilling af elevernes arbejder.

Billedværksted

Formål: Formålet med faget billedværksted er at give eleverne mulighed for at udtrykke sider af deres personlighed igennem en kreativ proces og at få skærpet deres sans for billedverdenen, som de møder den i kunstneriske udtryk op igennem historien.

Mål: Målet nås primært ved at lade eleverne selv arbejde med forskellige udtryksformer og i forskellige materialer.

Indhold: Der finder en formel undervisning sted i forbindelse med brugen af bestemte materialer og teknikker, og ligeledes er der en indføring i bestemte kunstretninger og perioder og en analyse af børns tegneudvikling.

Områder og teknikker, der arbejdes med, er primært akvarel, akryl, skitser, perspektiv, croquis, collage, farvelære, grafik og skulptur.

Omfanget er to sammenhængende lektioner i normal ugerne, og vi indretter teknikkerne efter årstiden – ude og inde, lys og mørke!

4.29 Rakubrænding

4.32 Videoredigering. (under udarbejdelse)

4.33 Guitar – begynder

Formål: At tilbyde grundlæggende musikundervisning på et instrument præget af brugervenlighed og tilgængelighed, samt med mulighed for akkompagnatørrolle i mange sammenhænge. At styrke elevens glæde ved musik, samt brugen af denne i en personlig og social sammenhæng.

Kompetencemål: At eleven får grundlæggende indsigt i brugen af instrumentet, musikkens opbygning og indhold, samt får oplevelsen af at fremføre musik i forskellige genrer og sammenhænge.

Indhold: Undervisningen foregår i hold. Der tages afsæt i opbygningen af et grundlæggende håndværk på instrumentet. Herunder: Instrumentkendskab, melodispil, spil efter noder, tabulatur, akkorder og gehør. Der indgår desuden basal musikteori, såsom taktlære, skalaer, akkordopbygning m.m. Alle deltagere skal i løbet af året fremføre og/eller akkompagnere et stykke musik (fx i forbindelse med café-aftener eller andagt) som et led i den musikalske oplevelse.

Evaluering: Der foretages løbende evaluering med holdet.

4.34 Guitar – fortsætter

Formål: At tilbyde videregående undervisning på et instrument præget af brugervenlighed og tilgængelighed, samt med mulighed for akkompagnatørrolle i mange sammenhænge. At styrke elevens glæde ved musik, samt brugen af denne i en personlig og social sammenhæng.

Kompetencemål: At bygge videre på en grundlæggende kendskab til håndværket, samt skabe grobund for elevens egen videreudvikling på instrumentet.

Indhold: Undervisningen foregår i hold. De basale færdigheder, i forhold til musik som helhed og guitaren som instrument, videreudvikles. Akkordrepertoiret udvides, og der sættes fokus på indsigten i et musikstykkes opbygning på det melodiske, harmoniske og rytmiske område, samt de håndværksmæssige og kunstneriske muligheder i denne forbindelse. Der arbejdes med akkompagnatørrollen og egentlig ”brugsguitar”. Dvs at eleven i løbet af året, under vejledning fra læreren, skal arbejde selvstændigt med en vokalist og akkompagnere denne til et musikstykke.

Evaluering: Der foretages løbende evaluering med holdet.

4.35 Musikværksted

Formål: At tilbyde rytmisk sammenspil som led i den æstetiske, motoriske, intellektuelle og sociale udvikling, trivsel og dannelse, samt skabe rammer for elevens musikalske vækst og livslange musikudøvelse.

Kompetencemål: At eleven tilegner sig indsigt i sammenspil som musikalsk disciplin og får et udgangspunkt for at færdes aktivt i sammenspillets arbejdsprocesser.

Indhold: Der tages både udgangspunkt i musiklærerens tilrettelagte musikalske arrangementer og elevernes inddragelse i valg af musiknumre.

Evaluering: Foregår hovedsageligt i et samtaleforum, samt i form af respons fra lærer og elever. Derudover optræder eleverne ved flere lejligheder. Bl.a. til ”Efterskolernes dag”, Forårskoncert og på café-aftener.

4.36 Rytmisk korsang

Formål: At fremme sangglæden og oplevelsen hos eleverne.

Kompetencemål: Eleven trænes i at synge flerstemmigt og i at indgå i et klangfællesskab.

Indhold: Koret udbydes op til forskellige arrangementer og der øves efter aftale.

Evaluering: Koret optræder ved forskellige arrangementer i løbet af skoleåret, evalueringen foregår mundtligt.

4.37 Sang

Formål: Vi vil gerne at eleverne erfarer og oplever en glæde og lyst til at synge sammen med andre, samt udvide deres følsomhed og opmærksomhed for sang, spil og bevægelse.

Kompetencemål: Eleverne får kendskab til centrale dele af den danske sangskat, samt opøver evnen til at deltage i fællessangssituationer.

Indhold: I sang søger vi mod at engagere eleven med rytmik og bevægelse. Vi synger moderne sange, sanglege, folkedans, afrikanske sange etc. Sange kan blive suppleret med en kulturel fortælling, så eleven opnår en forståelse for musikkens historie, muligheder og betydning.

Evaluering: Eleverne optræder i et fælleskor til forældrearrangementer i løbet af året.

Musikteori

Formål: At eleverne får mulighed for at lære om musikkens ”byggeklodser”.

Kompetencemål: At eleverne får et grundlæggende kendskab til musikteori i et vidensmæssigt og praktisk felt, der også gør dem i stand til at bruge dette i egen musikforståelse og udøvelse, samt udvide sin teoriforståelse ved egen hjælp fremover.

Indhold: Et grundkursus i noder, rytmer, akkorder og skalaer, hvor der både fokuseres på elevens egen viden om musik og egne erfaringer i forbindelse med udførelse af musik. Derfor er undervisningen både teoretisk og praktisk.

Evaluering: Foregår hovedsageligt i et samtaleforum, samt i form af respons fra lærer og elever.

4.38 Motor/metal-værksted

Formålet: med faget er, at eleverne tilegner sig indsigt og færdigheder, så de får glæden ved at udføre praktisk arbejde med teknikker inden for smedens- og mekanikkens arbejdsområde.

Da elevernes tilgang til faget er vidt forskellige – nogle har altid ”rodet med gamle knallerter”, og andre har sjældent haft et stykke værktøj i hånden – er det et mål i sig selv at tage udgangspunkt i den enkelte elevs forudsætninger, og derfra lade eleven få udfordringer, der flytter ham/hende fagligt.

Kompetencemål: Eleverne skal kunne bruge diverse el værktøjer på en sikker og fornuftig måde. Eleverne skal kunne begå sig hensigtsmæssigt i værkstedet ud fra undervisningen i §26. Eleverne kan udføre simple mekanisk arbejde på motorens opbygning. Eleverne kan fremstille produkter i metaller ved brug af simple fremstillingsprocesser.

Indhold: Reparation, justering og vedligeholdelse af forskellige (mindre) maskiner og køretøjer med forbrændingsmotorer. Fremstilling af forskellige produkter inden for metalfaget, f.eks. brugsgenstande, redskaber og vogne.
 Eleverne får i forbindelse med opstart af faget et §26 kursus som er obligatorisk når man arbejder i et værksted.

Evaluering: Elev og lærer samtaler undervejs om processen, det faglige niveau, behov for vejledning og det endelige resultat set i forhold til elevens formåen og engagement.

4.39 Praktisk arbejde.

4.67: Raku Brænding

4.40 Friluftsliv-klatring

Formål: Formålet med friluftsliv er, at give eleverne udfordringer og oplevelser i naturen.

Undervisningen skal styrke elevernes forståelse for, hvordan naturen kan optræde som med- og modspiller i forskellige sammenhænge. Samtidig skal eleverne erkende egen styrke i forhold til naturen og til samarbejdet i grupper af forskellig størrelse.

Indhold: Undervisningen skal give den enkelte elev mulighed for at tilegne sig færdigheder og kundskaber i og om naturen. Eleverne lærer at bruge naturen som legeplads gennem aktiviteter og oplevelser, der udfordrer og samtidig præsenterer naturen med dens muligheder og begrænsninger på forskellig vis.

Af mulige aktiviteter kan nævnes: kanotur, overnatning i shelter, lave mad over bål, træklatring, pionering, orienteringsløb med kort og kompas og svampetur.

Friluftslive tilbydes som en weekendaktivitet.

4.41 Badtminton

I badminton starter vi med at arbejde med grundslagene, clear, lang singleserv, drop, lob og smash, og sideløbende med dette arbejder vi med at indlære det rigtige benarbejde på banen.

Efterhånden som grundslag og benarbejde bliver bedre, udvider vi repertoiret for den enkelte så der hele tiden er udfordringer.

I løbet af skoleåret arrangerer vi både interne turneringer, og deltager også i et vist omfang i eksterne stævner. Alle kan være med, og vil få undervisning på det niveau de befinder sig.

Badminton er et halvårs valgfag med 2 ugentlige timer.

Badminton +

I badminton forudsætter vi at du har spillet badminton før. Her arbejder vi videre med at udvikle slagene, specielt baghånd og netspil, og sætter focus på teknik, taktik, løbebaner.

Der vil i forbindelse med badminton plus blive mulighed for at deltage i flere stævner i løbet af året.

Badminton plus er et helårsfag med 2 ugentlige timer.

4.42 Fodbold

Formål: At understøtte elevernes egen udvikling som fodboldspiller. Vi vil udvikle den enkelte elevs fodbold kundskaber samt vider udvikle glæden ved fodboldspillet.

Kompetencemål: Eleverne skal opnå en taktisk forståelse for selve spillet. De skal være bevidste om formålet med opvarmning samt have en forståelse for selve holdspillet.

Indhold: Vi vil udvikle den enkle ud fra inspirerende og alsidig træning. Vi vil udvikle spillernes tekniske, fysiske og mentale kompetencer. Derudover kommer vi ind omkring spil systemer så spillerne får en stører taktisk forståelse.

Evaluering: Der evalueres løbende igennem hele året.

4.43 Håndbold

Formål: At udvikle den enkelte håndboldspiller både i forhold til den enkelte spillers individuelle færdigheder såvel som de relationelle færdigheder der er forbundet med det at spille på et hold.

Kompetencemål:

• Teknisk

• Fysisk

• Taktisk

• Mentalt

Evalueringer:

Der laves løbende evalueringer af spillerne i teamet.

4.44 Rytmisk gymnastik

Formål: At give eleverne oplevelser og udfordringer indenfor rytmisk gymnastik.

Indhold: Rytmisk gymnastik lægges vægt på grundtræning og koordination, afsæt, styrke, bevægelighed og udtryk/personlig stil. Fordybelse i bevægelser, arbejdet med at have en kropsbevidsthed er i fokus. Bevægelse indenfor brede rammer og udfordringer i forskellige genrer og på forskellige niveauer er også en del af det, der arbejdes med i rytmisk gymnastik.

Rytmisk gymnastik deltager i den fælles gymnastikopvisning.

4.45 Spring

Mål

At udvikle den enkelte elevs springfærdigheder.

Indhold

I spring arbejdes med grundspring og teknik. Der lægges vægt på indøvelsen af det enkelte spring, eller dele deraf gennem mange forskellige hjælpeopstillinger.

Springholdet deltager i den fælles gymnastikopvisning.

4.46 Boldspil i vand + undervandsrugby.

Boldspil i vand er et helt nyt koncept, opfundet på Nørre Nissum Efterskole, hvor vi henvender os til elever der er glade for både bold og vand.

De 4 boldspil er :

1. Vandpolo, som ligner håndbold en del, med et mål i hver ende af bassinet. Spillet sjovt, teknisk og konditionskrævende.

2. Undervandsrugby, som spilles med en tung bold der skal placeres i en stålkurv

på bunden af den dybe del af bassinet. Her gælder det om at kunne holde vejret i lang tid,

mens man kæmper på bunden af bassinet.

3. Vand Basket, er som basketball på land, men krævende fordi det foregår på dybt vand.

4. Vand Volley, spiller vi i den lave ende hvor man kan bunde, det kan spilles både med en

badebold og en tungere bold. Det er sjovt og kræver ikke så meget kondition.

Boldspil i vand er et helårsfag med 2 ugentlige timer.

4.47 Volleyball.

Volleyball er et teknisk betonet spil hvor der ikke er kropskontakt med modstanderne.

Vi arbejder med grundspillet,: baggerslag, fingerslag, serv, smash og blokade, og får det sat sammen med det rigtige benarbejde, så der kommer mange gode, sjove og spændende timer ud af det .

Vi arrangerer kampe mod andre skoler og klubhold, samt deltager i turneringer med andre efterskoler.

Nørre Nissum Efterskole har siden 1995 været vært for Vestjyske mesterskaber i volleyball for efterskoler.

Her er plads til alle der gerne vil lære at spille volleyball, og dem der kan i forvejen.

Volleyball er et helårsfag med 2 ugentlige timer.

4.48 LNH Håndbold

Formål:

LNH er et håndboldmæssigt samarbejde mellem Lemvig, Gudum Nissum Idrætsforening, Lemvig og Nørre Nissum Efterskole.

LNH er et tilbud der giver mulighed for at forene ønsket om klubhåndbold med et efterskoleophold. Tilbuddet henvender sig både til elite- og bredde spillere.

Evaluering:

Samarbejdet evalueres en gang årligt og der arbejdes med en to årige samarbejdsaftaler.

4.49 SKIVALGFAG

Formål:

At give eleverne indblik i , hvordan man underviser andre i skiløb, planlægge et undervisningsforløb samt gennem teori og praksis at udvikle og forbedre egne skifærdigheder.

Eleverne bliver involveret i varetagelsen af undervisningen på skolens årlige vinterlejrskole

Kompetencemål

- Eleven kan udvælge øvelser, planlægge og sammensætte en undervisningslektion for begyndere og letøvede skiløbere.

Eleven kan i samarbejde med kammerat varetage og gennemfører en undervisningslektion for begyndere og letøvede skiløbere.

- Eleven opnår et egenfærdighedsniveau svarende til øvet skiløber.

Evaluering

- Efter hver undervisningslektion evalueres undervisningen med den ansvarlige lærer

* 1. Inklusion.

Elever med specielle behov/støtteundervisning. Inklusionstilbud på Nørre Nissum Efterskole.

Nørre Nissum efterskole er ikke nogen specialefterskole, men har du massive faglige eller sociale problemer, henvises til efterskoler, som har specialiseret sig på det område.

Nørre Nissum Efterskole er en almen efterskole for normalt begavede og velfungerende elever. Inklusionstilbuddet på Nørre Nissum Efterskole aftales individuelt med en den enkelt elev, forældre og evt. tidligere skole og evt. PPR.

Formål: At eleverne forbedrer standpunktet i det fag, de får støtteundervisning i.

At eleverne på tilfredsstillende vis kan deltage i klassens undervisning og evt. ved skoleårets slutning kan gå op til prøve.

Indhold: Til elever med mindre faglige udfordringer og (dysleksi i mild grad kan Nørre Nissum Efterskole, mod dokumentation af de faglige udfordringer, tilbyde 1-2 timers ugentlig supplerende støtteundervisning i fagene dansk, engelsk og matematik, hvor undervisningen understøtter den daglige undervisning og oftest foregår på mindre hold.

Er der behov for støtte udover det faglige og udover de 2 timer, er elevoptagelsen afhængig af skolens vurdering på baggrund af samtaler med forældre, tidligere skole og evt. PPR.

Nissum Efterskole drøfter hvert år i januar, hvorvidt inklusionstilbuddet skal ændres i forhold til optagne elever.

Efter orienteringsaftenen i marts og på baggrund af de efterfølgende samtaler og vurderinger udarbejder skolen en individuel handleplan på baggrund af forældreoplysninger og tidligere skolers udtalelser

Vurderer skolen, at inklusionstilbuddet er mere egnet som individuel undervisning, kan dette også overvejes.

Der udarbejdes en skriftlig inklusionsplan med beskrivelse af skolens individuelle tilbud til eleven. Planen indeholder konkrete mål for elevens undervisning og øvrige pædagogiske aktiviteter. Tilgangen til undervisningen fastsættes ud fra en vurdering af faglæreren, støttelæren og den enkelte elev.

Evaluering: Den skriftlige plan er med andre ord et meget vigtigt omdrejningspunkt for planlægning, gennemførelse og dokumentation af indsatsen for den pågældende elev mht. både indhold og omfang. Den er et redskab for faglærer og kontaktlærer og danner grundlag for den løbende evaluering af skolens støtte til eleven og for dialogen med eleven og forældrene herom. Den underskrives af skolen og forældrene. For elever over 18 år dog af eleven selv.

AFTRYK

Formål:

* At uddanne vores 10. kl. elever til at have viden om og være optagede af den verden vi er sat i og til at være ansvarlige unge mennesker, der med baggrund i et kristent menneskesyn engagerer sig lokalt og globalt - og derigennem får en oplevelse af, at de kan gøre en forskel.
* At introducere eleverne til frivilligt arbejde og de muligheder de har, for at fortsætte deres engagement efter efterskoleopholdet.
* At inddrage FNs verdensmål for bæredygtig udvikling i både undervisning og studieture, så eleverne aktivt medvirker til at FNs verdensmål opnås.

 **AFTRYK**

Global Change Klima Move

Indholdsplan

|  |  |  |  |
| --- | --- | --- | --- |
| **Global** | **Change** | **Klima/Climate** | **Move** |
| **Undervisning** om Israel/Palæstina konflikten - historie, religion og samfundsfag.Undervisningen forbereder eleverne på deres studietur, samt gør dem i stand til at fundraise og formidle deres viden. I undervisningen og studieturen er der særlig vægt på kulturmødet.**Studietur**8 dages studietur til Israel/Palæstina der indeholderplantning af oliventræer, kulturmøde med unge palæstinensere og besøg hos både israelske og palæstinensiske organisationer der arbejder med fred.Egenbetaling: 7000 kr.**Partnere:**Folkekirkens Nødhjælp ogThe East Jerusalem YMCA. KFUM & KFUK Danmark.**Verdensmål**16: Fred, retfærdighed og stærke institutioner.17: Partnerskaber for handling | **Undervisning** i projektarbejde, ideudvikling, socialt entreprenørskab og teambuilding. Undervisningen introducerer eleverne til frivillighed og eleverne udvikler herefter projekter i samarbejde med lokale organisationer. **Studietur**5 dages studietur i Danmark med fokus på frivillighed og lokale projekter.**Partnere**Lokale sociale organisationer. KFUM’s sociale arbejde, Kirkens Korshær, Dansk Flygtningehjælp, Ungdommens Røde Kors mm. **Verdensmål**11: Bæredygtige byer og lokalsamfund17: Partnerskaber for handling | **Undervisning** om klimaforandringer, bæredygtighed og kreativ ideudvikling. Eleverne udtænker løsninger på de klimaudfordringer vi står overfor og afprøver dem på skolen, i deres bagland og lokalt.**Studietur**Bæredygtig studietur med tog ud i Europa, med fokus på klimaløsninger. Eleverne planlægger selv rejsen.Egenbetaling; 3000 kr.**Partnere**KFUM og KFUK i Danmark, YMCA globalt, Wefood og miljøorganisationer. Klima linje på Lemvig Gymnasium.Bæredygtighedsfestival på Ausumgaard**Verdensmål**7: Bæredygtig energi11: Bæredygtige byer og lokalsamfund13: Klimaindsats17: Partnerskaber for handling | **Undervisning** om idræt, sundhed, personlig udvikling og træning, både fysisk og mentalt.Eleverne deltager lederuddannelse, så de kan blive en del af frivilligt foreningsarbejde.Planlægning og afvikling af idrætsdag for folkeskoleelever.**Studietur**5 dages studietur i Danmark med fokus på adventure og udfordringer. **Partnere:**KFUM-idræt, DGI og lokale idrætsorganisationer.Silkeborg Højskole, i forhold til studietur.**Verdensmål**3. Sundhed og trivsel17: Partnerskaber for handling |

5 Fritiden.

5.00: Pauser:

Mellem lektioner er indlagt pauser af 5-10 min. varighed. Om formiddagen er indlagt én længere pause af 25 min. varighed, hvor eleverne tilbydes formiddagsmad. Ligeledes er der om eftermiddagen indlagt en pause af 20 min. varighed, hvor eleverne tilbydes eftermiddagskaffe.

5.01: Fritimer.

Eleverne har i løbet af ugen på deres skema et antal fritimer, som står til deres egen rådighed. Kan benyttes som studietid, gruppearbejde eller på anden måde egentid.

5.02. Eftermiddage

Eftermiddagene er forbeholdt skolens udbud af valgfag. Hvis ikke eleven har valgfagstimer, betragtes eftermiddagene som fritimer. Om eftermiddagen tilbydes også lektiehjælp i tidsrummet 16.15 til 17.00

5.03. Aften.

Aftenerne på efterskolen er meget varierede. Primært er aftnerne en del af elevernes fritid, hvor eleverne på eget initiativ arrangerer forskellige aktiviteter, klub, sportsturneringer, hygger sig på fællesarealerne eller på værelserne osv. Ligeledes giver vagtlærerne om aftenen mulighed for forskellige aktiviteter i eksempelvis faglokalerne, eller der trænes håndbold, fodbold, volleyball eller andet i hallen og gives tilbud om en tur i skolens svømmehal.

Nogle gange i løbet af året arrangerer skolen programpunkter som er obligatoriske for eleverne. Eksempelvis kulturarrangementer eller et pludselig natløb!

5.04. Weekends.

Forholdet mellem fælles arrangementer og elevernes fritid, aftales mellem de elever der er på skolen i weekenden og den pågældende vagtlærer.

Se endvidere pkt. 2.41

-